Diari Oficial de la Generalitat Valenciana


Sumari del DOGV 5355, del 27-09-2006 (2006/10601)

Informació pública de l'acta de notorietat d'immatriculació de l'excés de cabuda.
---------------------------------------------------------------------------------

### Dades del document

Número de DOGV
:   5355

Data del DOGV
:   27-09-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/10461


Organisme emissor
:   Notaria de Juan-Francisco Herrera Garcia-Canturri

Tipus de document
:   Anunci

Informació pública de l'acta de notorietat d'immatriculació de l'excés de cabuda. [2006/A10996]  
Juan-Francisco Herrera García-Canturri, notari del Col·legi de València, amb residència a València, i despatx notarial siti al carrer de la Reina, número 12, baixos, a través del present edicte, faig saber que davant de mi es tramita una acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53-10 de la Llei 13/1996, iniciada el passat dia 14 de setembre i on figura com a sol·licitant la mercantil Inmobiliaria Mediterráneo 97, SL, domiciliada a València, avinguda del Mediterrani, número 26, baixos, titular del CIF número Z79250572.  
I atés que pertoca la notificació genèrica de la regla 5a de l'article 203 de la LH, s'estableixen les dades identificatives següents:  
. Títol previ: escriptura de compravenda autoritzada per mi, el dia 20 de gener de 2006, amb el número 201 del meu protocol.  
. Part venedora:  
Cristina Giner Bonache, major d'edat, casada amb Adolfo Bordera Ríos, veïna de València, carrer d'Antonio Ponz, número 40-10a, amb DNI-NIF número 52790025J.  
El seu règim econòmic matrimonial és el de separació de béns, pactat en l'escriptura de capitulacions matrimonials atorgada davant del notari de Benetússer, Tobías Calvo Escamilla, el dia 10 de març de 2003, amb el número 751 de protocol, que van ser anotades al Registre Civil del Jutjat de Pau de l'Eliana amb data 22 de setembre de 2003 al tom 3, pàgina 54 de la secció II.  
. Part compradora: la mercantil Inmobiliaria Mediterráneo 97, SL.  
. Finca: urbana. Casa composta per planta baixa amb corral i escaleta contigua que dóna accés a un pis alt, situada en esta ciutat, carrer del Pare Luis Navarro, número 336, abans número 346; que inclou, segons el títol, set metres i quinze decímetres d'ample per sis metres i setanta-cinc decímetres de llarg, és a dir, quarant-huit metres, vint-i-sis decímetres i vint-i-cinc centímetres quadrats. En realitat, i així es desprén del certificat cadastral descriptiu i gràfic que es protocol·litza, resulta que té una superfície de seixanta-huit metres quadrats. Afronta, segons el títol: per la dreta, amb la casa de Vicente Dolz Carsí; per l'esquerra, amb la de Tomás Belenguer; i per darrere, amb la de Salvador Laflor. I en l'actualitat, segons es desprén del certificat cadastral gràfic i descriptiu esmentat, afronta: per davant, amb el carrer de la seua situació; entrant per la dreta, amb la comunitat de propietaris de l'immoble assenyalat amb el número 334 de policia del carrer del Pare Luis Navarro; per l'esquerra, amb la comunitat de propietaris de l'immoble assenyalat amb el número 338 de policia del carrer del Pare Luis Navarro; i al fons, amb l'immoble assenyalat amb el número 329 del carrer de la Barraca de Dulce, nom de María Caballo Muñoz.  
Inscripció: al tom 1334, llibre 200 de Pueblo Nuevo del Mar, foli 114, finca número 2306, inscripció 12a, Registre de la Propietat de València, número 3.  
Referència cadastral: 2764787LJ6521T8386PI.  
. Documentació: la documentació i els certificats registrals i cadastrals, plànols i certificat tècnic, poden consultar-se a la Notaria.  
. Advertiment: hi ha un termini de 20 dies des de l'última publicació perquè les persones interessades puguen comparéixer a la Notaria, per tal d'exposar i justificar els seus drets.  
València, 21 de setembre de 2006.. El notari: Juan-Francisco Herrera García Canturri.